જોકે આજે પણ જાપાની લોકોનાં દિલમાં કોકુરાના 'ના મિટવાની' યાદો છે, કેમ કે બે દાયકા પહેલાં તેના અસ્તિત્વનું ન રહેવું એ વધુ દર્દનાક સાબિત થઈ શકતું હતું.

1945માં જાપાનમાં પરમાણુ બૉમ્બવિસ્ફોટો માટે પસંદ કરાયેલાં લક્ષ્યોમાં કોકુરા પણ હતું, પણ આ શહેર ચમત્કારિક રીતે દ્વિતીય વિશ્વયુદ્ધ સમયે ભીષણ તબાહીથી બચી ગયું હતું.

હકીકતમાં કોકુરા 9 ઑગસ્ટે બૉમ્બના નિશાનાથી થોડી મિનિટો દૂર હતું, એવી જ રીતે જેમ ત્રણ દિવસ પહેલાં હિરોશિમા હતું.

જોકે એ વિનાશકારી હથિયારોને ત્યાં તહેનાત ન કરાયાં, કેમ કે એકસાથે ઘણી બધી એવી ચીજો થઈ, જેના કારણે અમેરિકન વાયુસેનાએ વૈકલ્પિક ટાર્ગેટ એટલે કે નાગાસાકી તરફ વધવું પડ્યું હતું.

એવું અનુમાન છે કે બૉમ્બ વિસ્ફોટોમાં હિરોશિમાના એક લાખ 40 હજાર લોકો અને નાગાસાકીમાં 74 હજાર લોકો માર્યા ગયા હતા અને હજારો લોકો અનેક વર્ષો સુધી રેડિયેશનની અસર વેઠતાં રહ્યા છે.

'લક ઑફ કોકુરા' હવે જાપાનમાં એક કહેવત બની ગઈ છે, તેનો ઉપયોગ ત્યારે કરવામાં આવે છે, જ્યારે કોઈની સાથે બહુ ખરાબ થવાથી બચી જવાય છે.

પરંતુ કોકુરામાં આખરે શું થયું હતું?

કોકુરાને 1963માં મિલાવીને એક નવું શહેર કીટાક્યૂશૂ બનાવી દીધું હતું

જુલાઈ 1945ના મધ્યમાં અમેરિકાની સેનાના અધિકારીએ જાપાનનાં ઘણાં શહેરોને પસંદ કર્યાં, જ્યાં પરમાણુ બૉમ્બ ફેંકી શકાય. આ એ શહેરો હતાં, જ્યાં ફેકટરીઓ અને સૈન્ય અડ્ડાઓ હતાં.

કોકુરા પ્રાથમિકતાના ક્રમમાં માત્ર હિરોશિમાથી પાછળ હતું. એટલે કે સૂચિમાં હિરોશિમા બાદ તેનું નામ હતું.

કોકુરા હથિયાર ઉત્પાદનનું મોટું કેન્દ્ર હતું. અહીં જાપાનની સૌથી મોટી અને સૌથી વધુ ગોળા-બારુદ બનાવતી ફેકટરીઓ હતી.

કોકુરામાં જાપાનની સેનાની એક બહુ મોટી આયુધશાળા પણ હતી.

6 ઑગસ્ટે આ પરમાણુ બૉમ્બ સ્ટેન્ડ બાય હતા, જેથી જો કોઈ કારણે હિરોશિમા પર બૉમ્બ ન પડી શકે તો તેનો ઉપયોગ કરી શકાય.

'ફૅટ મૅન' બૉમ્બ પહેલાં કોકુરા પર નાખવાનું નક્કી થયું હતું

ત્રણ દિવસ બાદ બી-29 બૉમ્બવર્ષક સવારસવારે કાકુરા માટે ઊડ્યાં, તેમાંથી એક પર 'ફૅટ મૅન' લદાયેલો હતો, જેમાં હિરોશિમા પર ફેંકાયેલા યુરેનિયમ બૉમ્બથી પણ વધુ શક્તિશાળી એક પ્લૂટોનિયમ બૉમ્બ હતો.

જોકે કોકુરા પર વાદળો ઘેરાયેલાં હતાં, ધુમાડો પણ થઈ ગયો હતો. ધુમાડો કદાચ પાડોશી યવાટામાં એક દિવસ પહેલાં થયેલા બૉમ્બમારાથી થયેલી આગને કારણે થયો હતો.

કેટલાક ઇતિહાસકારોએ એ દાવો પણ કર્યો છે કે આખા જાપાનમાં હવાઈ હુમલા સતત થઈ રહ્યા હતા ત્યારે કોકુરાનાં... \n\nમને ઉપરના લેખ માટે સારું શીર્ષક આપો.
નાગાસાકી 75મી વર્ષગાંઠ : એ શહેર જે અમેરિકાના અણુબૉમ્બના નિશાન પર હતું